PRIJEDLOG UGOVORA O NABAVI ROBA
Hrvatski Crveni križ Gradsko društvo Crvenog križa Sv. Ivan Zelina, Vatrogasna 3, 10380 Sv. Ivan Zelina, OIB: 63457035985, e-mail: crveni.kriz.zelina@zg.t-com.hr, zastupana po ravnateljici Branki Puhelek
(u daljnjem tekstu: Naručitelj)

i
_____________________________, ___________, _____________, OIB:_______________, poslovni žiro račun broj ______________________, zastupan po____________________      (u daljnjem tekstu: Ponuditelj/zajednica ponuditelja) 

zaključili su sljedeći 

UGOVOR
o nabavi potrepština za kućanstvo i osobnu higijenu za krajnje korisnike  
UP.02.1.1.05.0164

UVOD 

Članak 1.
(1) Na temelju provedenog javnog nadmetanja s namjerom sklapanja ugovora o nabavi s jednim gospodarskim subjektom na razbolje od 24 (dvadesetčetiri) mjeseca, evidencijski broj nabave: 01/2018., Naručitelj je Odlukom o odabiru broj ______________ odabrao ponudu Ponuditelja/zajednicu ponuditelja ____________od ______ s cijenom od ________ HRK, odnosno ukupnom cijenom od _______ HRK, kao najbolje ocijenjenom ponudom, sukladno objavljenom kriteriju za donošenje odluke o odabiru te uvjetima i zahtjevima iz Dokumentacije za nadmetanje.
(2) Ovaj ugovor o nabavi roba obvezuje na izvršenje Ponuditelja/zajednicu ponuditelja i Naručitelja. 
PREDMET I TRAJANJE UGOVORA 

Članak 2.
(1) Predmet ovog ugovora je nabava robe i to kućanskih i osnovnih higijenskih potrepština, a prema ponudi Ponuditelja/zajednice ponuditelja, odnosno ponuđenom Troškovniku te uvjetima utvrđenim ovim ugovorom. 
(2) Ovaj ugovor sklapa se na rok od 24 (dvadesetčetiri) mjeseca. 


UVJETI PROVEDBE UGOVORA 

Članak 3.
(1) Ovim ugovorom su određeni svi uvjeti za nabavu kućanskih i osnovnih higijenskih potrepština od Ponuditelja/zajednice ponuditelja čija je ponuda u postupku nabave odabrana kao najpovoljnija prema kriteriju najbolji omjer cijene i kvalitete. Obveza Ponuditelja/zajednice ponuditelja je isporuka robe u skladu s ponudom, troškovnikom i tehničkom specifikacijom navedenom u troškovniku koji su sastavni dio ovog ugovora. 
(2) U slučaju da najpovoljniji gospodarski subjekt odbije sklopiti ugovor o nabavi robe, naručitelj će ugovor o nabavi roba sklopiti sa sljedećim najpovoljnijim gospodarskim subjektom prema kriteriju odabira. 
(3) Količina kućanskih i osnovnih higijenskih potrepština navedenih u Troškovniku okvirno je procijenjena. Stvarna količina kućanskih i osnovnih higijenskih potrepština temeljem ovog ugovora može biti veća ili manja od predviđene količine, uz ograničenje da ukupna plaćanja bez poreza na dodanu vrijednost na temelju sklopljenog ugovora ne smiju prelaziti procijenjenu vrijednost nabave. 
(4) Ponuditelj/zajednica ponuditelja je obvezan, ukoliko to Naručitelj zatraži, isporučiti robu u količini većoj od one navedene za pojedinu stavku u Troškovniku. Odbijanje Ponuditelja/zajednice ponuditelja da navedeno učini daje Naručitelju pravo na jednostrani raskid ugovora. 
(5) Jedinična cijena predmeta nabave ponuđena u postupku za sklapanje ovog ugovora je fiksna i nepromjenjiva. U cijenu su uključeni svi troškovi i popusti. 

Članak 4.
(1) Isporuka predmeta nabave vršit će se tijekom perioda trajanja ugovora putem tjednih/mjesečnih isporuka. 
(2) Mjesto isporuke robe je: Vatrogasna 3, 10380 Sv. Ivan Zelina. 

Članak 5.
(1) Plaćanje obveza iz ovog ugovora obavlja se na poslovni žiro račun odabranog ponuditelja/člana zajednice ponuditelja navedenog u zaglavlju temeljem odredbi iz članka 3. ugovora u roku 30 dana od ispostave računa za isporučenu robu. Za zakašnjela plaćanja Ponuditelj ima pravo obračunati zateznu kamatu maksimalno u visini važeće eskontne stope Hrvatske narodne banke.

Članak 6.
(1) Ovaj ugovor svaka ugovora strana može jednostrano raskinuti ukoliko druga ugovorna strana ne izvršava svoje obveze preuzete ovim ugovorom.
(2) Ugovor se raskida pisanom obavijesti koja će biti dostavljena poštom preporučeno ili neposrednom dostavom drugoj strani uz otkazni rok od 60 dana. 

Članak 7.
(1) U slučaju zakašnjenja u isporuci robe ili protivno utvrđenoj ponudi i specifikaciji Ponuditelj/član zajednice ponuditelja odgovara Naručitelju, odnosno ponuditelj/član zajednice ponuditelja je dužan naručitelju platiti kaznu od 3% vrijednosti robe s PDV-om za cjelokupnu isporuku koja kasni. 

Članak 8.
(1) Ponuditelj/član zajednice ponuditelja ne podliježe odgovornosti za nastalu štetu i raskidu ugovora zbog neizvršavanja obveza, ako i u onoj mjeri u kojoj je njegovo kašnjenje s izvršenjem ugovora ili drugi propust u izvršavanju sporazumnih obveza rezultat više sile. 
(2) U ovom ugovoru „viša sila“ znači događaj koji je izvan kontrole Ponuditelja/člana zajednice ponuditelja i koji ne podrazumijeva pogrešku ili nemar Ponuditelja/člana zajednice ponuditelja koji nije predvidiv. 
(3) Ako dođe do situacije više sile Ponuditelj/član zajednice ponuditelja odmah u pisanom obliku obavještava Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, Ponuditelj/član zajednice ponuditelja nastavlja ispunjavati svoje ugovorne obveze u mjeri u kojoj je to realno izvodljivo i nastoji naći sve realne načine za izvršavanje obveza iz ugovora koje ne sprečava viša sila. 


ZAVRŠNE ODREDBE 

Članak 9.
(1) Ugovorne strane su suglasne da će se na uređenje svih ostalih odnosa iz ovog ugovora primjenjivati odredbe Zakona o obveznim odnosima. 

Članak 10.
(1) Sve eventualne sporove iz ovog Ugovora ugovorne strane će rješavati sporazumno, a u slučaju nepostizanja sporazuma, sporove će rješavati nadležni sud.

Članak 11.
(1) Sastavni dio ovog ugovora čini ponuda Ponuditelja/zajednice ponuditelja, troškovnik te tehničke specifikacije. 

Članak 12.
(1) Ovaj ugovor sastavljen je u četiri (4) istovjetna primjerka, od kojih svaki primjerak ima snagu izvornika, za svaku ugovornu stranu po dva (2) primjerka, a stupa na snagu i obvezuje potpisom svih ovlaštenih predstavnika ugovornih strana. 


U Sv. Ivanu Zelini, __________ 2018. godine 



Za Naručitelja:  					Za Ponuditelja/zajednicu ponuditelja: 
Branka Puhelek, ravnateljica

____________________________                                 	___________________________

Sadržaj ovog dokumenta isključiva je odgovornost Hrvatskog Crvenog križa Gradsko društvo Crvenog križa Sv. Ivan Zelina

